Τροποποιημένη πρόταση κανονισμου του Ευρωπαϊκου Κοινοβουλιου και του Συμβουλιου για τις στατιστικές των αποβλήτων (υποβληθείσα από την Επιτροπή σύμφωνα με το άρθρο 250, παράγραφος 2 της συνθήκης ΕΚ)

ΑΙΤΙΟΛΟΓΙΚΗ ΕΚΘΕΣΗ

Στις 27 Ιανουαρίου του 1999, η Επιτροπή εξέδωσε την πρότασή της για "Σχέδιο κανονισμού του Συμβουλίου για τις στατιστικές των αποβλήτων." [1] Στις 22 Σεπτεμβρίου του 1999, η Οικονομική και Κοινωνική Επιτροπή εξέδωσε ευνοϊκή γνώμη για την πρόταση [2]. Από τον Ιούνιο του 1999 μέχρι το Σεπτέμβριο του 2000, μια Ομάδα Εργασίας του Συμβουλίου εξέτασε το κείμενο αυτό σε πέντε διαφορετικές συνεδριάσεις. Στην τελευταία από αυτές (που πραγματοποιήθηκε στις 29 Σεπτεμβρίου του 2000), οι συμμετέχοντες στην Ομάδα Εργασίας κατέληξαν σε ευρεία συναίνεση σχετικά με τις τροπολογίες για την πρόταση της Επιτροπής, όπως παρουσιάζονται στο "Σχέδιο πρότασης κανονισμού του Ευρωπαϊκού Κοινοβουλίου και του Συμβουλίου σχετικά με τις στατιστικές αποβλήτων." [στο εξής "Σχέδιο συναίνεσης της Ομάδας Εργασίας"] [3]. Οι τροπολογίες που πρότεινε η Ομάδα Εργασίας του Συμβουλίου αφορούν κυρίως τη μείωση των απαιτήσεων για δεδομένα και την εξασφάλιση μεγαλύτερης ευελιξίας για τα κράτη μέλη όσον αφορά την υποβολή δεδομένων, και είτε βελτιώνουν την αρχική πρόταση είτε θεωρούνται τουλάχιστον αποδεκτές από την Επιτροπή.

[1] ΕΕ C 87, 29.3.1999, σ. 22.

[2] ΕΕ C 329, 17.11.1999, σ. 17

[3] Συμβούλιο της Ευρωπαϊκής Ένωσης, 9868/2/00/Αναθ.2, ECO179/ENV213/CODEC497, 11 Οκτωβρίου 2000.

Ενόψει της φύσης και του αριθμού των τροπολογιών και του επιπέδου συναίνεσης που επέτυχε η Ομάδα Εργασίας του Συμβουλίου, αλλά και για να διευκολυνθεί η διαδικασία συναπόφασης, καλό θα είναι να υποβάλει η Επιτροπή αναθεωρημένη πρόταση για τον κανονισμό. Κατά συνέπεια, το παρόν έγγραφο αποτελεί την αναθεωρημένη πρόταση της Επιτροπής, που αντικαθιστά την αρχική πρόταση. Η αναθεωρημένη πρόταση διατηρεί τη λογική της αρχικής πρότασης. Επιπλέον, η αναθεωρημένη πρόταση είναι σχεδόν ίδια με το σχέδιο συναίνεσης της Ομάδας Εργασίας. Η μόνη σημαντική διαφορά μεταξύ των δύο εγγράφων είναι η περιοδικότητα της συλλογής δεδομένων για την επεξεργασία αποβλήτων, όπως εξετάζεται παρακάτω.

Συγκεκριμένα, η αναθεωρημένη πρόταση διαφέρει από την αρχική πρόταση και από το σχέδιο συναίνεσης της Ομάδας Εργασίας, στα εξής σημεία:

1. Περιοδικοτητα

Η αναθεωρημένη πρόταση της Επιτροπής διατηρεί την περιοδικότητα του ενός έτους για ένα μέρος του νέου Παραρτήματος II (το παράρτημα καλύπτει την ανάκτηση και τη διάθεση αποβλήτων). Συγκεκριμένα, θα πρέπει να συλλέγονται πληροφορίες από εξειδικευμένους φορείς διάθεσης και αποτέφρωσης αποβλήτων σε ετήσια βάση, ενώ οι πληροφορίες από μη εξειδικευμένες εγκαταστάσεις ανάκτησης και διάθεσης συλλέγονται σε τριετή βάση. Ένα σύνολο ετησίων δεδομένων για τη διάθεση και την αποτέφρωση αποβλήτων είναι απαραίτητο για τον καθορισμό και την αξιολόγηση της πολιτικής για τα απόβλητα, αλλά και για το σχεδιασμό της χωρητικότητας των εγκαταστάσεων επεξεργασίας αποβλήτων. Δεν θα είναι δυνατή η θέσπιση κατάλληλων και έγκαιρων μέτρων για τις πολιτικές επεξεργασίας αποβλήτων εάν οι πληροφορίες παρέχονται μόνο μια φορά κάθε τρία έτη, όπως προτείνεται στο σχέδιο συναίνεσης της Ομάδας Εργασίας. Τα λανθασμένα ή ανεπαρκή μέτρα στον τομέα αυτό μπορούν να έχουν ως αποτέλεσμα περιττά υψηλά κόστη, λόγω των μη βέλτιστων επενδύσεων.

Όσον αφορά τη διάταξη αυτή, η αναθεωρημένη πρόταση είναι πιο περιοριστική από τη θέση που είχε λάβει η Επιτροπή στην επιφύλαξή της σχετικά με το σχέδιο συναίνεσης της Ομάδας Εργασίας, εφόσον καλύπτει μόνο τις εγκαταστάσεις διαχείρισης αποβλήτων για ετήσια συλλογή δεδομένων. Αυτό θα εξασφαλίσει βασικά δεδομένα επεξεργασίας αποβλήτων για την τακτική αξιολόγηση της πολιτικής και τα μέτρα πολιτικής. Ταυτόχρονα, θα επιτρέψει στα κράτη μέλη να περιορίσουν τις ετήσιες έρευνες σε μια μικρή ομάδα εξειδικευμένων επιχειρήσεων. Χρησιμοποιώντας διαδικασίες δειγματοληψίας και διοικητικές ή άλλες πηγές για τη συγκέντρωση των πληροφοριών, τα κράτη μέλη θα μπορούν να καταρτίζουν τις στατιστικές με χαμηλό κόστος και με περιορισμένη επιβάρυνση λόγω απόκρισης.

2. Διαρθρωση των παραρτηματων

Η αναθεωρημένη πρόταση δέχεται την τροποποίηση της διάρθρωσης των παραρτημάτων που προτείνεται στο σχέδιο συναίνεσης της Ομάδας Εργασίας. Κατά συνέπεια, η αναθεωρημένη πρόταση περιέχει τρία παραρτήματα:

Παράρτημα I: Δημιουργία αποβλήτων.

Παράρτημα II: Ανάκτηση και διάθεση αποβλήτων. και

Παράρτημα III: Πίνακας αντιστοιχίας μεταξύ του Ευρωπαϊκού Καταλόγου Αποβλήτων (EΚΑ) και του 'ΕΚΑ-stat V2' (που ορίζει τις κατηγορίες αποβλήτων που θα χρησιμοποιούνται στις κοινοτικές στατιστικές για τα απόβλητα).

Το Παράρτημα I καλύπτει τώρα μόνο τη δημιουργία αποβλήτων, κατά κατηγορία αποβλήτων και κατά οικονομική δραστηριότητα, συμπεριλαμβανομένων των νοικοκυριών (δισδιάστατη μήτρα: 'κατηγορίες αποβλήτων' X 'οικονομική δραστηριότητα'). Αντίθετα, η αρχική πρόταση απαιτούσε επίσης δεδομένα για τη μέθοδο ανάκτησης από τη δημιουργούμενη ποσότητα αποβλήτων (τρισδιάστατη μήτρα: 'κατηγορίες αποβλήτων' X 'οικονομική δραστηριότητα' X 'επιχείρηση ανάκτησης'). Με την απλούστευση αυτή, χάνεται η σύνδεση μεταξύ της οικονομικής δραστηριότητας του δημιουργού των αποβλήτων και της μεθόδου ανάκτησης των αποβλήτων. Εν τούτοις, οι συζητήσεις στην Ομάδα Εργασίας του Συμβουλίου κατέληξαν στο συμπέρασμα ότι οι απαιτήσεις για δεδομένα επέφεραν υπερβολική επιβάρυνση. Επομένως, η Επιτροπή δέχθηκε την απλούστευση, ακόμη κι αν μειώνεται η δυνατότητα παρακολούθησης των ροών αποβλήτων μέσα στην οικονομία.

Το ξεχωριστό παράρτημα για την Αποκομιδή Αστικών Αποβλήτων συγχωνεύθηκε με το Παράρτημα I στο σχέδιο συναίνεσης της Ομάδας Εργασίας, πράγμα που εφαρμόστηκε και στην αναθεωρημένη πρόταση. Εν τούτοις, οι απαιτήσεις για δεδομένα ενσωματώνονται κυρίως στο Παράρτημα I (Δημιουργία αποβλήτων από νοικοκυριά και παρόμοια απόβλητα κατά οικονομική δραστηριότητα) και κατά ένα μέρος στο Παράρτημα II (Ανάκτηση και διάθεση αποβλήτων).

Το Παράρτημα II της αναθεωρημένης πρότασης περιλαμβάνει επίσης τις λειτουργίες ανάκτησης που προηγουμένως συμπεριλαμβάνονταν στο Παράρτημα I. Εν τούτοις, διαγράφηκε η Εσωτερική Ανακύκλωση ('ανακύκλωση αποβλήτων στον τόπο όπου δημιουργήθηκαν τα απόβλητα'), απλουστεύοντας έτσι περαιτέρω τις απαιτήσεις για τη συλλογή δεδομένων.

3. Πιλοτικεσ Μελετεσ

Η Επιτροπή δέχθηκε την πρόταση του σχεδίου συναίνεσης της Ομάδας Εργασίας για μεταφορά ορισμένων τομέων από τις υποχρεωτικές εκθέσεις σε πιλοτικές μελέτες. Οι τομείς αυτοί είναι οι εξής:

Εισαγωγή και εξαγωγή αποβλήτων (Άρθρο 5).

Απόβλητα συσκευασίας (Παράρτημα I, Τμήμα 2, Παράγραφος 4). και

Προπαρασκευαστικές πράξεις πριν από την επεξεργασία των αποβλήτων (Παράρτημα II, Τμήμα 8, Παράγραφος 3).

Για τους τομείς αυτούς, τα κράτη μέλη μπορούν, σε εθελοντική βάση, να συμμετέχουν σε πιλοτικές μελέτες, που θα χρηματοδοτούνται από την Επιτροπή, για να αξιολογείται η σκοπιμότητα και το εφικτό της συγκέντρωσης δεδομένων. Οι μελέτες θα πρέπει να λαμβάνουν υπόψη τις υποχρεώσεις παροχής δεδομένων στο πλαίσιο της σχετικής νομοθεσίας [4]. Τα αποτελέσματα αυτών των πιλοτικών μελετών μπορεί να οδηγήσουν σε μεταγενέστερες προτάσεις για τροποποίηση του κανονισμού.

[4] Κανονισμός 259/93 του Συμβουλίου (Εισαγωγή και Εξαγωγή Αποβλήτων). Οδηγία 94/62/ΕΚ του Συμβουλίου (Συσκευασία). Παράρτημα ΙΙα και IΙβ της απόφασης 96/350/EΚ της Επιτροπής (λειτουργίες πριν από την επεξεργασία).

4. Αυξηση της 'ευελιξιασ'

Όσον αφορά τα Παραρτήματα I και II, η αναθεωρημένη πρόταση αποδέχεται το κείμενο του σχεδίου συναίνεσης της Ομάδας Εργασίας κατά το ότι δεν είναι απαραίτητο να γεμίζουν με δεδομένα όλα τα κελιά των μητρών. Το άρθρο 3 παραγρ. 3 της αναθεωρημένης πρότασης αναφέρει: "δεδομένου ότι οι οικονομικές δομές και οι τεχνικές λύσεις που σχετίζονται με τα σχήματα διαχείρισης αποβλήτων διαφέρουν στα κράτη μέλη, τυχόν απόφαση ενός μεμονωμένου κράτους να μην αναφέρει ορισμένα σημεία στην ταξινόμηση μπορεί να είναι δεκτή " Η Επιτροπή αποδέχθηκε την μεταβολή αυτή, αναγνωρίζοντας ότι επιτρέπει μια ευέλικτη προσέγγιση. εν τούτοις, αναγνωρίζει ταυτόχρονα ότι υπάρχει κίνδυνος για μη πλήρη σύνολα δεδομένων. Οι κανόνες ερμηνείας της διάταξης αυτής καλύπτονται από τα μέτρα εφαρμογής του άρθρου 6.

Άλλα μέτρα ευελιξίας εισάγονται στο Παράρτημα I, Τμήμα 8(2) και Παράρτημα II, Τμήμα 8(4) της αναθεωρημένης πρότασης, που παρέχει στα κράτη μέλη την ελευθερία επιλογής όσον αφορά δύο στατιστικές μονάδες: Τοπική Μονάδα ή ΜΟΔ.

5. Αλλεσ βασικεσ τροπολογιεσ

Άλλες τροπολογίες του Συμβουλίου, που περιλαμβάνονται στην αναθεωρημένη πρόταση της Επιτροπής, είναι οι εξής:

Νομική βάση: Στην πρώτη αιτιολογική σκέψη, η νομική βάση της πρότασης άλλαξε από το άρθρο 213 στο άρθρο 285, σύμφωνα με τις απαιτήσεις της συνθήκης του Άμστερνταμ.

Επιτροπολογία: Στο άρθρο 7, η διαδικασία διαχείρισης αντικαταστάθηκε από την κανονιστική διαδικασία. επιπλέον, προστέθηκε μια διάταξη ότι η επιτροπή για την προσαρμογή στην επιστημονική και τεχνική πρόοδο της νομοθεσίας της ΕΚ (TAC) θα ενημερώνεται για τα μέτρα εφαρμογής.

ΜΜΕ: Στο άρθρο 3(2), οι επιχειρήσεις με λιγότερους από 10 μισθωτούς εξαιρούνται από την κάλυψη, εκτός αν συμβάλλουν σημαντικά στη συνολική ποσότητα αποβλήτων που δημιουργείται.

1999/0010 (COD)

Τροποποιημένη πρόταση κανονισμου του Ευρωπαϊκου Κοινοβουλιου και του συμβουλιου για τις στατιστικές των αποβλήτων (Κείμενο που παρουσιαζει Ενδιαφέρον για τον ΕΟΧ)

ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ THΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας και ιδίως το άρθρο 285,

την πρόταση της Επιτροπής [5],

[5] EE C 87, 29.03.1999, σ. 22.

τη γνώμη της Οικονομικής και Κοινωνικής Επιτροπής [6],

[6] EE C 329, 17.11.1999, σ. 17.

Ενεργώντας σύμφωνα με τη διαδικασία που ορίζεται στο άρθρο 251 της συνθήκης,

Εκτιμώντας τα εξής:

(1) απαιτούνται από την Κοινότητα συστηματικές κοινοτικές στατιστικές για την παραγωγή και τη διαχείριση αποβλήτων από τις επιχειρήσεις και τα νοικοκυριά, για τον έλεγχο της εφαρμογής των τριών αρχών, δηλ. της πρόληψης αποβλήτων, της μεγιστοποίησης της ανάκτησης και της ασφαλούς διάθεσης, όσον αφορά την πολιτική των αποβλήτων,

(2) πρέπει να καθορισθούν οι όροι για την περιγραφή των αποβλήτων και τη διαχείριση αποβλήτων, προκειμένου να επιτευχθούν συγκρίσιμα στατιστικά αποτελέσματα όσον αφορά τα απόβλητα,

(3) η πολιτική των αποβλήτων έχει καταλήξει στην καθιέρωση ενός συνόλου αρχών που πρέπει να ακολουθούνται από τις μονάδες παραγωγής αποβλήτων αλλά και κατά τη διαχείριση των αποβλήτων. αυτό απαιτεί τον έλεγχο των αποβλήτων στα διάφορα σημεία της ροής αποβλήτων, δηλ. παραγωγή, συλλογή, επεξεργασία και διάθεση,

(4) ο κανονισμός (ΕΚ) 322/97 του Συμβουλίου της 17ης Φεβρουαρίου 1997 σχετικά με τις κοινοτικές στατιστικές [7] αποτελεί το πλαίσιο αναφοράς για τις διατάξεις του παρόντος κανονισμού,

[7] EE L 52, 22.02.1997, σ.1

(5) για να εξασφαλιστούν συγκρίσιμα αποτελέσματα, οι στατιστικές που αφορούν τα απόβλητα πρέπει να καταρτίζονται σύμφωνα με την καθορισμένη ταξινόμηση σε κατηγορίες, στην κατάλληλη μορφή και εντός ορισμένου χρονικού διαστήματος από το τέλος του έτους αναφοράς,

(6) σύμφωνα με τις αρχές της επικουρικότητας και της αναλογικότητας όπως ορίζονται στο άρθρο 5 της συνθήκης, οι στόχοι των προτεινόμενων μέτρων, δηλαδή η θέσπιση ενός πλαισίου σχετικά με την κατάρτιση κοινοτικών στατιστικών για τα απόβλητα, δεν μπορούν να υλοποιηθούν επαρκώς από τα κράτη μέλη, λόγω της ανάγκης να καθοριστούν οι όροι της περιγραφής των αποβλήτων και της διαχείρισης αποβλήτων προκειμένου να επιτευχθεί η συγκρισιμότητα των στατιστικών που παρέχουν τα κράτη μέλη, και συνεπώς μπορούν να υλοποιηθούν καλύτερα από την κοινότητα. ο παρών κανονισμός περιορίζεται στο ελάχιστο αναγκαίο για την επίτευξη αυτών των στόχων και δεν υπερβαίνει ό,τι είναι απαραίτητο για τον σκοπό αυτό ,

(7) τα κράτη μέλη μπορεί να χρειαστούν μια μεταβατική περίοδο για την προσαρμογή ή την καθιέρωση των στατιστικών τους όσον αφορά τα απόβλητα,

(8) τα μέτρα που είναι αναγκαία για την εφαρμογή του παρόντος κανονισμού είναι μέτρα γενικής εμβέλειας κατά την έννοια του άρθρου 2 της απόφασης 1999/468/ΕΚ του Συμβουλίου της 28ης Ιουνίου 1999 για τον καθορισμό των διαδικασιών άσκησης των εκτελεστικών αρμοδιοτήτων που ανατίθενται στην Επιτροπή [8], πρέπει να θεσπιστούν βάσει της κανονιστικής διαδικασίας που προβλέπεται στο άρθρο 5 της εν λόγω απόφασης,

[8] ΕΕ L 184 17.7.1999, σ.23

(9) η Επιτροπή ζήτησε τη γνώμη της επιτροπής στατιστικού προγράμματος,

ΕΞΕΔΩΣAN ΤΟΝ ΠΑΡΟΝΤΑ ΚΑΝΟΝΙΣΜΟ:

Aρθρο 1

Στόχοι

1. O παρών κανονισμός αποσκοπεί στη θέσπιση ενός πλαισίου σχετικά με την κατάρτιση κοινοτικών στατιστικών για τη δημιουργία, την ανάκτηση και τη διάθεση των αποβλήτων.

2. Τα κράτη μέλη και η Επιτροπή, στο πλαίσιο των αντίστοιχων τομέων αρμοδιότητάς τους, καταρτίζουν κοινοτικές στατιστικές για τη δημιουργία, την ανάκτηση και τη διάθεση των αποβλήτων, πλην των ραδιενεργών αποβλήτων που καλύπτονται ήδη από άλλες νομοθετικές πράξεις.

3. Οι στατιστικές καλύπτουν τους ακόλουθους τομείς:

(α) Δημιουργία αποβλήτων σύμφωνα με το Παράρτημα Ι,

(β) Ανάκτηση και διάθεση σύμφωνα με το Παράρτημα ΙΙ.

Κατά την κατάρτιση των στατιστικών, τα κράτη μέλη και η Επιτροπή τηρούν την αντιστοιχία μεταξύ του ευρωπαϊκού καταλόγου αποβλήτων (ΕΚΑ) που θεσπίστηκε με την απόφαση 94/3/ΕΚ [9] της Επιτροπής και την ομαδοποίηση με βάση τις ουσίες, όπως παρατίθεται στο Παράρτημα ΙΙΙ του παρόντος κανονισμού.

[9] EE L 5, 7.1.1994, σ. 15

Aρθρο 2

Ορισμοί

1. Για τους σκοπούς του παρόντος κανονισμού:

(α) ως «απόβλητο» νοείται κάθε ουσία ή αντικείμενο όπως ορίζεται στο άρθρο 1 παράγραφος (α) της οδηγίας 75/442/EΟΚ [10] του Συμβουλίου, όπως έχει τροποποιηθεί,

[10] EE L 194, 25.7.1975, σ. 39

(β) ως «χωριστά συλλεγόμενα κλάσματα αποβλήτων» νοούνται τα οικιακά και παρόμοια απόβλητα που συλλέγονται επιλεκτικά σε ομοιογενή κλάσματα από δημόσιες υπηρεσίες, μη κερδοσκοπικές οργανώσεις και ιδιωτικές επιχειρήσεις που δρουν στο χώρο της οργανωμένης συλλογής αποβλήτων,

(γ) η «ανακύκλωση» παραπέμπει στον ορισμό που υπάρχει στο άρθρο 3 παρ.7 της οδηγίας 94/62/EΚ του Συμβουλίου [11] ,

[11] EE L 365, 31.12.1994, σ. 10

(δ) ως «ανάκτηση» νοείται κάθε διαδικασία από τις προβλεπόμενες στο Παράρτημα II.B της οδηγίας 75/442/EΟΚ όπως έχει τροποποιηθεί [12] ,

[12] EE L 135, 6.6.1996, σ. 32

(ε) ως «διάθεση» νοείται κάθε διαδικασία από τις προβλεπόμενες στο Παράρτημα II.A της οδηγίας 75/442/EΟΚ όπως έχει τροποποιηθεί [13] ,

[13] EE L 135, 6.6.1996, σ. 32

(στ) ως «εγκατάσταση ανάκτησης ή διάθεσης» νοείται η εγκατάσταση η οποία απαιτεί άδεια ή εγγραφή σε μητρώο δυνάμει των άρθρων 9,10 ή 11 της οδηγίας 75/442/ΕΚ του Συμβουλίου,

(ζ) ως «επικίνδυνα απόβλητα» νοούνται όλα τα απόβλητα όπως ορίζονται στο άρθρο 1 παρ. 4 της οδηγίας 91/689/ΕΟΚ του Συμβουλίου [14] ,

[14] EE L 377, 31.12.1991, σ: 20

(η) ως «μη επικίνδυνα απόβλητα» νοούνται τα απόβλητα που δεν καλύπτονται από το στοιχείο (ζ),

(θ) ως «χώρος ταφής» νοείται κάθε χώρος διάθεσης αποβλήτων όπως ορίζεται στο άρθρο 2 στοιχείο (ζ) της οδηγίας 1999/31/ΕΚ του Συμβουλίου [15] ,

[15] EE L 182, 16.7.1999, σ. 1

(ι) ως «χωρητικότητα των εγκαταστάσεων αποτέφρωσης αποβλήτων» νοείται η μέγιστη χωρητικότητα αποτέφρωσης αποβλήτων σε τόνους ετησίως, ή σε gigajoules,

(ια) ως «χωρητικότητα των εγκαταστάσεων ανακύκλωσης αποβλήτων» νοείται η μέγιστη χωρητικότητα ανακύκλωσης αποβλήτων σε τόνους ετησίως,

(ιβ) ως «χωρητικότητα των εγκαταστάσεων ταφής αποβλήτων» νοείται η απομένουσα χωρητικότητα (στο τέλος του έτους αναφοράς των δεδομένων) της εγκατάστασης ταφής για τη διάθεση αποβλήτων στο μέλλον η οποία μετράται σε κυβικά μέτρα,

(ιγ) ως «χωρητικότητα άλλων εγκαταστάσεων διάθεσης» νοείται η χωρητικότητα της εγκατάστασης για τη διάθεση αποβλήτων η οποία μετράται σε τόνους ανά έτος.

Aρθρο 3

Συλλογή δεδομένων

1. Τα κράτη μέλη, εφόσον συμμορφούνται με τους όρους ποιότητας και ακρίβειας, αποκτούν τα απαραίτητα δεδομένα για τον προσδιορισμό των χαρακτηριστικών που παρατίθενται στα Παραρτήματα Ι, ΙΙ και ΙΙΙ μέσω:

- ερευνών, [16]

[16] Σύμφωνα με την αρχή της επικουρικότητας, το αν οι έρευνες αυτές πρέπει να είναι υποχρεωτικές ή όχι θα αποφασιστεί από τα κράτη μέλη

- διοικητικών ή άλλων πηγών,

- διαδικασιών στατιστικής εκτίμησης, ή

- ενός συνδυασμού των μέσων αυτών.

Προκειμένου να μειωθούν οι υποχρεώσεις παροχής απαντήσεων, οι εθνικές αρχές και η Επιτροπή θα έχουν πρόσβαση στις διοικητικές πηγές δεδομένων, υπό τους περιορισμούς και τις προϋποθέσεις που καθορίζονται από κάθε κράτος μέλος και από την Επιτροπή στους αντίστοιχους τομείς αρμοδιότητάς τους.

2. Προκειμένου να μειωθεί η διοικητική επιβάρυνση των μικρών επιχειρήσεων, όσες απασχολούν λιγότερο από 10 εργαζόμενους εξαιρούνται από τις έρευνες εκτός εάν συμμετέχουν σημαντικά στη δημιουργία αποβλήτων,

3. Τα κράτη μέλη καταρτίζουν τα στατιστικά αποτελέσματα σύμφωνα με την ταξινόμηση σε κατηγορίες που ορίζεται στα Παραρτήματα Ι και ΙΙ. Δεδομένου ότι οι οικονομικές δομές και οι τεχνικές λύσεις που σχετίζονται με τα σχήματα διαχείρισης αποβλήτων διαφέρουν στα κράτη μέλη, τυχόν απόφαση ενός μεμονωμένου κράτους να μην αναφέρει ορισμένα σημεία στην ταξινόμηση μπορεί να είναι δεκτή, εφόσον αιτιολογείται στις ποιοτικές εκθέσεις που αναφέρονται στα Παραρτήματα Ι και ΙΙ. Οπωσδήποτε, πρέπει να καταγράφεται η συνολική ποσότητα αποβλήτων για κάθε σημείο στα τμήματα 2(3) και 8(1) του Παραρτήματος Ι

4. Οι εξαιρέσεις που αναφέρονται στις παραγράφους (2) και (3) πρέπει να είναι συνεπείς με τους στόχους κάλυψης και ποιότητας όπως αναφέρονται στο Τμήμα 7, παράγραφο 1 των Παραρτημάτων Ι και ΙΙ.

5. Τα κράτη μέλη διαβιβάζουν τα αποτελέσματα, συμπεριλαμβανομένων των εμπιστευτικών δεδομένων, στην EUROSTAT σε κατάλληλη μορφή και εντός συγκεκριμένου χρονικού διαστήματος από το τέλος της οικείας περιόδου αναφοράς, όπως καθορίζεται στα Παραρτήματα Ι και ΙΙ.

6. Η επεξεργασία των εμπιστευτικών δεδομένων και η μεταβίβασή τους όπως προβλέπεται στο άρθρο 3 παράγραφος 5 εκτελείται σύμφωνα με τις ισχύουσες κοινοτικές διατάξεις που διέπουν τον εμπιστευτικό χαρακτήρα των στατιστικών.

Aρθρο 4

Μεταβατική περίοδος

1. Κατά τη διάρκεια μεταβατικής περιόδου, που δεν υπερβαίνει τα δύο έτη, η Επιτροπή μπορεί, μετά από αίτηση των κρατών μελών και σύμφωνα με τη διαδικασία που ορίζεται στο άρθρο 7, να χορηγεί παρέκκλιση από τις διατάξεις του Τμήματος 5 των Παραρτημάτων Ι και ΙΙ, εφόσον τα εθνικά στατιστικά συστήματα απαιτούν σημαντικές προσαρμογές.

2. Η παρέκκλιση αυτή μπορεί να χορηγηθεί μόνο για τα στοιχεία του πρώτου έτους αναφοράς.

Aρθρο 5

Εισαγωγή και εξαγωγή αποβλήτων

1. Η Επιτροπή θα καταρτίσει πρόγραμμα πιλοτικών μελετών το οποίο θα εκτελεστεί εθελοντικά από τα κράτη μέλη σχετικά με την εισαγωγή και την εξαγωγή αποβλήτων. Οι πιλοτικές μελέτες αποσκοπούν να αξιολογήσουν τη σημασία και το εφικτό της λήψης δεδομένων και να εκτιμήσουν το κόστος και τα οφέλη από τη συλλογή των δεδομένων καθώς και την επιβάρυνση για τις επιχειρήσεις.

2. Το πρόγραμμα πιλοτικών μελετών της Επιτροπής πρέπει να είναι συνεπές με τα περιεχόμενα των Παραρτημάτων I και II, ιδιαίτερα δε τις πτυχές τις σχετικές με το πεδίο εφαρμογής και την κάλυψη αποβλήτων, κατηγορίες αποβλήτων προς ταξινόμηση, έτη αναφοράς και περιοδικότητα, λαμβάνοντας υπόψη τις υποχρεώσεις υποβολής έκθεσης που προβλέπονται στον κανονισμό 259/93 του Συμβουλίου [17].

[17] EE L 030, 6.2.1993, σ.1

3. Η Επιτροπή χρηματοδοτεί μέχρι 100% των εξόδων εκτέλεσης των πιλοτικών μελετών.

4. Με βάση τα συμπεράσματα αυτών των πιλοτικών μελετών, η Επιτροπή θα ενημερώσει το Ευρωπαϊκό Κοινοβούλιο και το Συμβούλιο για τις δυνατότητες κατάρτισης στατιστικών σχετικά με τις δραστηριότητες και τα χαρακτηριστικά που καλύπτουν οι πιλοτικές μελέτες για τις εξαγωγές και εισαγωγές αποβλήτων. Η Επιτροπή μπορεί να απευθύνει σύσταση για νέο Παράρτημα.

5. Οι πιλοτικές μελέτες θα πρέπει να διεξαχθούν εντός τριετίας μετά το πρώτο έτος αναφοράς.

Aρθρο 6

Μέτρα εφαρμογής

Τα απαραίτητα μέτρα για την εφαρμογή της παρούσας πράξης, σχετικά με τα θέματα που αναφέρονται κατωτέρω, θα εκδοθούν σύμφωνα με τη διαδικασία που εκτίθεται στο άρθρο 7 : Θα περιλαμβάνουν μέτρα:

(α) για την προσαρμογή στις οικονομικές και τεχνικές εξελίξεις που αφορούν τη συλλογή και την στατιστική επεξεργασία των δεδομένων, την επεξεργασία και τη διαβίβαση αποτελεσμάτων,

(β) για την προσαρμογή των προδιαγραφών που παρατίθενται στα Παραρτήματα Ι, ΙΙ και ΙΙΙ,

(γ) για την κατάρτιση των αποτελεσμάτων σύμφωνα με το άρθρο 3, παράγραφοι (2), (3) και (4);

(δ) για τον καθορισμό των ορθών κριτηρίων ποιοτικής αξιολόγησης και τα περιεχόμενα των εκθέσεων για την ποιότητα, όπως αναφέρονται στο τμήμα 7 των Παραρτημάτων I και II του παρόντος κανονισμού,

(ε) εντός 2 ετών από της ημερομηνίας έναρξης ισχύος του παρόντος κανονισμού, μέτρα που ορίζουν την ενδεδειγμένη μορφή για τη διαβίβαση αποτελεσμάτων από τα κράτη μέλη,

(στ) για την κατάρτιση του καταλόγου για τη χορήγηση μεταβατικών περιόδων και παρεκκλίσεων, όπως αναφέρεται στο άρθρο 4,

(ζ) για την εφαρμογή των αποτελεσμάτων των πιλοτικών μελετών, όπως ορίζεται στο άρθρο 5 παρ. (4), Παράρτημα I Τμήμα 2(4) και Παράρτημα II Τμήμα 8(3).

Aρθρο 7

Επιτροπολογία

1. Η Επιτροπή επικουρείται από την επιτροπή στατιστικού προγράμματος η οποία θεσπίστηκε με την απόφαση 89/382/EEC, Euratom [18].

[18] EE L 181, 28.6.1989, σ. 47

2. Όπου γίνεται αναφορά στο παρόν άρθρο, ισχύει το άρθρο 5 της απόφασης 1999/468/EC [19], έχοντας υπόψη τα άρθρα 7 παρ. (3) και 8 της ίδιας απόφασης. Η περίοδος που προβλέπεται στο άρθρο 5 παρ. 6 της απόφασης 1999/468/EΚ ορίζεται σε τρεις μήνες.

[19] EE L 184, 17.7.1999, σ. 23

3. Η Επιτροπή διαβιβάζει τα μέτρα που υποβάλλονται στην επιτροπή στατιστικού προγράμματος στην επιτροπή για την προσαρμογή στην επιστημονική και τεχνική πρόοδο της κοινοτικής νομοθεσίας η οποία θεσπίστηκε με την οδηγία 91/156/ΕΟΚ [20] σχετικά με τα απόβλητα.

[20] EE L 78, 26.3.1991, σ. 32

Aρθρο 8

Έκθεση

1. Η Επιτροπή, εντός πενταετίας από την ημερομηνία της έναρξης ισχύος του παρόντος κανονισμού και στη συνέχεια ανά τριετία, υποβάλλει έκθεση στο Ευρωπαϊκό Κοινοβούλιο και το Συμβούλιο σχετικά με τις στατιστικές που καταρτίζονται σύμφωνα με τον παρόντα κανονισμό και, ειδικότερα, σχετικά με την ποιότητά τους και τη συνεπαγόμενη επιβάρυνση για τις επιχειρήσεις.

2. Η Επιτροπή, όταν χρειάζεται και εντός τριετίας από την ημερομηνία της έναρξης ισχύος του παρόντος κανονισμού, υποβάλλει στο Ευρωπαϊκό Κοινοβούλιο και το Συμβούλιο πρόταση για την κατάργηση της υποχρέωσης αναφοράς εφόσον υπάρχει επικάλυψη.

Aρθρο 9

Έναρξη ισχύος

Ο παρών κανονισμός αρχίζει να ισχύει την εικοστή μέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Έγινε στις Βρυξέλλες, στις [...]

Για το Ευρωπαϊκό Κοινοβούλιο Για το Συμβούλιο

Ο Πρόεδρος Ο Πρόεδρος

ΠΑΡΑΡΤΗΜΑ Ι

Δημιουργία αποβλήτων

Τμήμα 1

Καλυπτόμενες δραστηριότητες

Οι στατιστικές καταρτίζονται για όλες τις δραστηριότητες που εμπίπτουν στο πεδίο κάλυψης των τίτλων Γ έως Π, εκτός από το τμήμα 12, της NACE Αναθ. 1 [21]. Οι τίτλοι αυτοί καλύπτουν όλες τις οικονομικές δραστηριότητες, εκτός από τη γεωργία, τη θήρα, τη δασοκομία (Α) και την αλιεία (Β), που δεν εμπίπτουν στο πεδίο εφαρμογής του εν λόγω παραρτήματος.

[21] ΕΕ L 83, 3.4.1993, σ.1

Το παρόν παράρτημα καλύπτει επίσης :

* τα απόβλητα που δημιουργούνται από τα νοικοκυριά,

* τα απόβλητα που προκύπτουν από τις διαδικασίες ανάκτησης και/ή διάθεσης.

Τμήμα 2

Κατηγορίες αποβλήτων

1. Οι κατηγορίες αποβλήτων για τις οποίες καταρτίζονται οι στατιστικές για τη δημιουργία αποβλήτων, προκύπτουν από ομαδοποίηση του Ευρωπαϊκού Καταλόγου Αποβλήτων (EΚΑ).

2. Κάθε στοιχείο του ΕΚΑ αναφέρεται αποκλειστικά στον ομαδοποιημένο και ταξινομημένο με βάση τις ουσίες κατάλογο αποβλήτων, που παρατίθεται στον πίνακα του σημείου 3 του παρόντος τμήματος. Ο πίνακας αντιστοιχίας μεταξύ του ΕΚΑ και της ομαδοποίησης με βάση τις ουσίες περιλαμβάνεται στο Παράρτημα ΙΙΙ .

3. Οι στατιστικές καταρτίζονται για τις ακόλουθες κατηγορίες αποβλήτων :

>ΘΕΣΗ ΠIΝΑΚΑ>

>ΘΕΣΗ ΠIΝΑΚΑ>

4. Λαμβάνοντας υπόψη την υποχρέωση υποβολής στοιχείων δυνάμει της οδηγίας 94/62/ΕΚ του Συμβουλίου [22], η Επιτροπή θα καταρτίσει πρόγραμμα πιλοτικών μελετών που θα διεξαχθούν εθελοντικά από τα κράτη μέλη προκειμένου να αξιολογηθεί η σκοπιμότητα να περιληφθούν στον ανωτέρω αναλυτικό κατάλογο τα απορρίμματα συσκευασιών (ΕΚΑ-Στατ. Έκδοση 2). Η Επιτροπή θα χρηματοδοτήσει μέχρι 100% των εξόδων εκτέλεσης αυτών των πιλοτικών μελετών. Με βάση τα συμπεράσματα των μελετών αυτών, η Επιτροπή θα θεσπίσει τα απαραίτητα μέτρα εφαρμογής σύμφωνα με τη διαδικασία που προβλέπεται στο άρθρο 7 του παρόντος κανονισμού.

[22] EE L 365, 31.12.1994, σ.10.

Τμήμα 3

Χαρακτηριστικά στοιχεία

1. Χαρακτηριστικά των κατηγοριών αποβλήτων :

Για κάθε κατηγορία αποβλήτων που παρατίθεται στο Τμήμα 2 (3), πρέπει να καταρτίζεται η ποσότητα των δημιουργούμενων αποβλήτων.

2. Περιφερειακά χαρακτηριστικά :

Πληθυσμός ή κατοικίες που εξυπηρετούνται από σχήμα συλλογής μεικτών οικιακών και παρόμοιων αποβλήτων (επίπεδο NUTS II).

Τμήμα 4

Μονάδα αναφοράς

1. Η μονάδα αναφοράς που πρέπει να χρησιμοποιείται για όλες τις κατηγορίες αποβλήτων θα είναι οι 1000 τόνοι (συνήθων) νωπών αποβλήτων. Προκειμένου για την κατηγορία των «λασπών» θα πρέπει να παρέχεται πρόσθετη τιμή για την ξηρή ουσία.

2. Η μονάδα αναφοράς για τα περιφερειακά χαρακτηριστικά θα πρέπει να αποτελεί ποσοστό του πληθυσμού ή των κατοικιών.

Τμήμα 5

Πρώτο έτος αναφοράς και περιοδικότητα

1. Το πρώτο έτος αναφοράς είναι το δεύτερο ημερολογιακό έτος μετά τη δημοσίευση του κανονισμού στην Επίσημη Εφημερίδα.

2. Τα κράτη μέλη παρέχουν δεδομένα για κάθε τρίτο έτος, έπειτα από το πρώτο έτος αναφοράς.

Τμήμα 6

Διαβίβαση των αποτελεσμάτων στην EUROSTAT

Τα αποτελέσματα θα διαβιβασθούν εντός 18 μηνών από το τέλος του έτους αναφοράς.

Τμήμα 7

Έκθεση για την κάλυψη των δραστηριοτήτων και την ποιότητα των στατιστικών

1. Για κάθε στοιχείο που παρατίθεται στο Τμήμα 8 (δραστηριότητες και νοικοκυριά), τα κράτη μέλη προσδιορίζουν το ποσοστό στο οποίο οι καταρτιζόμενες στατιστικές αντιπροσωπεύουν το σύνολο κάθε αντίστοιχου στοιχείου. Η ελάχιστη προϋπόθεση για την κάλυψη καθορίζεται σύμφωνα με τη διαδικασία που ορίζεται στο άρθρο 7.

2. Τα κράτη μέλη διαβιβάζουν ποιοτική έκθεση, προσδιορίζοντας το βαθμό ακρίβειας των συλλεχθέντων δεδομένων. Δίνεται περιγραφή σχετικά με τις εκτιμήσεις, ομαδοποιήσεις ή εξαιρέσεις και τον τρόπο με τον οποίο οι διαδικασίες αυτές επηρεάζουν την κατανομή των κατηγοριών αποβλήτων οι οποίες παρατίθενται στο Τμήμα 2 παρ. 3 ανά οικονομικές δραστηριότητες και νοικοκυριά, όπως αναφέρεται στο Τμήμα 8.

3. Η Επιτροπή περιλαμβάνει τις εκθέσεις κάλυψης των δραστηριοτήτων και ποιότητας στην έκθεση που προβλέπεται στο άρθρο 8 του παρόντος κανονισμού.

Τμήμα 8

Κατάρτιση των αποτελεσμάτων

1. Τα αποτελέσματα όσον αφορά τα χαρακτηριστικά στοιχεία που παρατίθενται στο τμήμα 3 παρ. 1, καταρτίζονται για :

1.1. τους ακόλουθους τίτλους, τμήματα, ομάδες και τάξεις της NACE Rev. 1 :

>ΘΕΣΗ ΠIΝΑΚΑ>

1.2. τα νοικοκυριά:

18 // Απόβλητα που δημιουργούνται από τα νοικοκυριά

2. Για τις οικονομικές δραστηριότητες, οι στατιστικές μονάδες είναι τοπικές μονάδες ή μονάδες οικονομικής δραστηριότητας, όπως αυτές καθορίζονται στον κανονισμό ΕΟΚ αριθ. 696/93 του Συμβουλίου [23] σχετικά με τις στατιστικές μονάδες παρατήρησης και ανάλυσης του παραγωγικού συστήματος στην Κοινότητα, σύμφωνα με το στατιστικό σύστημα κάθε κράτους μέλους.

[23] EE L 76, 30.3.1993, σ. 2

Στην έκθεση ποιότητας, η οποία θα υποβάλλεται στο πλαίσιο του Τμήματος 7, θα πρέπει να περιλαμβάνεται περιγραφή του πώς επηρεάζει η επιλεγόμενη στατιστική μονάδα τη διανομή των δεδομένων των ομάδων της NACE-Αναθ. 1.

ΠΑΡΑΡΤΗΜΑ II

Ανάκτηση και διάθεση αποβλήτων

Τμήμα 1

Καλυπτόμενες δραστηριότητες

1. Οι στατιστικές καταρτίζονται για όλες τις εγκαταστάσεις ανάκτησης και διάθεσης που ασκούν οποιαδήποτε από τις δραστηριότητες που αναφέρονται στο Τμήμα 8(2) και οι οποίες ανήκουν ή αποτελούν μέρος των οικονομικών δραστηριοτήτων σύμφωνα με τις ομαδοποιήσεις της NACE-Αναθ.1 που αναφέρονται στο Παράρτημα Ι, Τμήμα 8 (1.1)

2. Οι εγκαταστάσεις των οποίων οι δραστηριότητες επεξεργασίας αποβλήτων περιορίζονται στην ανακύκλωση των αποβλήτων στον τόπο όπου παράγονται τα απόβλητα δεν καλύπτονται από το παρόν Παράρτημα.

Τμήμα 2

Κατηγορίες αποβλήτων

Ο κατάλογος των κατηγοριών αποβλήτων για τις οποίες καταρτίζονται οι στατιστικές, σύμφωνα με κάθε διαδικασία ανάκτησης ή διάθεσης, όπως αναφέρονται στο τμήμα 8 (2) έχει ως εξής :

>ΘΕΣΗ ΠIΝΑΚΑ>

>ΘΕΣΗ ΠIΝΑΚΑ>

>ΘΕΣΗ ΠIΝΑΚΑ>

Τμήμα 3

Χαρακτηριστικά στοιχεία

1. Τα χαρακτηριστικά στοιχεία για τα οποία καταρτίζονται οι στατιστικές σχετικά με τις επιχειρήσεις ανάκτησης και διάθεσης, που αναφέρονται στο Τμήμα 8 (2), παρατίθενται στον κατωτέρω πίνακα.

>ΘΕΣΗ ΠIΝΑΚΑ>

Τμήμα 4

Μονάδα αναφοράς

Η μονάδα αναφοράς που πρέπει να χρησιμοποιείται για όλες τις κατηγορίες αποβλήτων θα είναι οι 1000 τόνοι (συνήθων) νωπών αποβλήτων. Προκειμένου για την κατηγορία των «λασπών» θα πρέπει να παρέχεται πρόσθετη τιμή για την ξηρή ουσία.

Τμήμα 5

Πρώτο έτος αναφοράς και περιοδικότητα

1. Το πρώτο έτος αναφοράς είναι το δεύτερο ημερολογιακό έτος μετά τη δημοσίευση του κανονισμού στην Επίσημη Εφημερίδα.

2. Τα κράτη μέλη παρέχουν δεδομένα σύμφωνα με το εξής σχήμα:

α. για κάθε έτος, μετά το έτος αναφοράς, για τις εγκαταστάσεις ανάκτησης που αναφέρονται στο Τμήμα 8(2) και ασκούν οποιαδήποτε από τις δραστηριότητες που εμπίπτουν στην Αποτέφρωση (στοιχεία αριθ. 1 και 2) και τη Διάθεση (στοιχεία αριθ 4 και 5) εφόσον οι εγκαταστάσεις αυτές οποίες ανήκουν ή αποτελούν μέρος των οικονομικών δραστηριοτήτων σύμφωνα με τις ομαδοποιήσεις της NACE Αναθ. 1: E, 75 και 90.

β. για κάθε τρίτο έτος, μετά το έτος αναφοράς για τις εγκαταστάσεις ανάκτησης και διάθεσης που ασκούν οποιαδήποτε από τις δραστηριότητες που αναφέρονται στο Τμήμα 8(2) και οι οποίες ανήκουν ή αποτελούν μέρος των οικονομικών δραστηριοτήτων σύμφωνα με τις ομαδοποιήσεις της NACE-Αναθ.1 που αναφέρονται στο Παράρτημα Ι, Τμήμα 8 (1.1)

Τμήμα 6

Διαβίβαση των αποτελεσμάτων στην Eurostat

Τα αποτελέσματα θα διαβιβασθούν εντός 18 μηνών από το τέλος του έτους αναφοράς.

Τμήμα 7

Έκθεση για την κάλυψη των δραστηριοτήτων και την ποιότητα των στατιστικών

1. Για τα χαρακτηριστικά στοιχεία που παρατίθεται στο Τμήμα 3 και για κάθε τύπο λειτουργίας που αναφέρεται στο Τμήμα 8, παρ. 2, τα κράτη μέλη πρέπει να προσδιορίζουν το ποσοστό στο οποίο οι καταρτιζόμενες στατιστικές αντιπροσωπεύουν το σύνολο των αποβλήτων του αντίστοιχου στοιχείου. Η ελάχιστη προϋπόθεση για την κάλυψη καθορίζεται σύμφωνα με τη διαδικασία που ορίζεται στο άρθρο 7.

2. Για τα χαρακτηριστικά στοιχεία που παρατίθενται στο τμήμα 3, παρ. 2, τα κράτη μέλη πρέπει να διαβιβάζουν ποιοτική έκθεση, προσδιορίζοντας το βαθμό ακρίβειας των συλλεχθέντων δεδομένων.

3. Η Επιτροπή πρέπει να περιλαμβάνει τις εκθέσεις κάλυψης των δραστηριοτήτων και ποιότητας στην έκθεση που προβλέπεται στο άρθρο 8 του παρόντος κανονισμού.

Τμήμα 8

Κατάρτιση των αποτελεσμάτων

1. Τα αποτελέσματα καταρτίζονται για κάθε μια από τις κατωτέρω διευκρινιζόμενες διαδικασίες ανάκτησης και διάθεσης, σύμφωνα με το χαρακτηριστικό στοιχείο 2 20 όπως αναφέρεται στο τμήμα 3 και τις κατηγορίες αποβλήτων κατά λειτουργία που παρατίθενται στο τμήμα 2.

2. Κατάλογος των διαδικασιών ανάκτησης και διάθεσης. οι κωδικοί αναφέρονται στους κωδικούς των παραρτημάτων της οδηγίας 75/442/EΟΚ του Συμβουλίου για τα απόβλητα, όπως τροποποιήθηκαν από την οδηγία 91/156/ΕΟΚ και προσαρμόστηκαν με την απόφαση 96/350/EΚ της Επιτροπής [24] :

[24] EE L 135, 6.6.1996, σ. 32

>ΘΕΣΗ ΠIΝΑΚΑ>

>ΘΕΣΗ ΠIΝΑΚΑ>

>ΘΕΣΗ ΠIΝΑΚΑ>

3. Η Επιτροπή θα καταρτίσει πρόγραμμα πιλοτικών μελετών που θα διεξαχθούν εθελοντικά από τα κράτη μέλη. Σκοπός των μελετών είναι να αξιολογηθεί η σκοπιμότητα και το εφικτό της λήψης στοιχείων για τον όγκο των αποβλήτων που διέπονται από τις προπαρασκευαστικές διαδικασίες, όπως ορίστηκαν στα Παραρτήματα II.A και II.B της οδηγίας 75/442/EΟΚ του Συμβουλίου και προσαρμόστηκαν με την απόφαση 96/350/EΚ της Επιτροπής [25]. Η Επιτροπή χρηματοδοτεί μέχρι και 100% των εξόδων εκτέλεσης αυτών των πιλοτικών μελετών. Με βάση τα συμπεράσματα των πιλοτικών αυτών μελετών, η Επιτροπή θεσπίζει τα απαραίτητα μέτρα εφαρμογής σύμφωνα με τη διαδικασία που προβλέπεται στο άρθρο 7 του παρόντος κανονισμού.

[25] EE L 135, 6.6.1996, σ. 32

4. Οι στατιστικές μονάδες είναι τοπικές μονάδες ή Μονάδες οικονομικής δραστηριότητας, όπως αυτές καθορίζονται στον κανονισμό 696/93 ΕΟΚ του Συμβουλίου [26] σχετικά με τις στατιστικές μονάδες παρατήρησης και ανάλυσης του παραγωγικού συστήματος στην Κοινότητα, σύμφωνα με το στατιστικό σύστημα κάθε κράτους μέλους.

[26] EE L 76, 30.3.1993, σ. 1

Στην έκθεση ποιότητας, η οποία θα υποβάλλεται στο πλαίσιο του Τμήματος 7, θα πρέπει να περιλαμβάνεται περιγραφή του πώς επηρεάζει η επιλεγόμενη στατιστική μονάδα τη διανομή των δεδομένων των ομάδων της NACE-Αναθ. 1.

ΠΑΡΑΡΤΗΜΑ III

Πίνακας αντιστοιχίας

Σχετίζεται με το ΠΑΡΑΡΤΗΜΑ I, Τμήμα 2(2) και το ΠΑΡΑΡΤΗΜΑ II, Τμήμα 2

ΕΚΑ-Στατ. Αναθ.2 (στατιστική ταξινόμηση με βάση τις ουσίες)

Ευρωπαϊκός Κατάλογος Αποβλήτων (ΕΚΑ)

>ΘΕΣΗ ΠIΝΑΚΑ>

>ΘΕΣΗ ΠIΝΑΚΑ>

>ΘΕΣΗ ΠIΝΑΚΑ>

>ΘΕΣΗ ΠIΝΑΚΑ>

Σημείωση: Η κατάταξη των επικίνδυνων αποβλήτων έχει γίνει σύμφωνα με την απόφαση 94/904/EΚ του Συμβουλίου, (22 Δεκεμβρίου 1994), ΕΕ L 356, 31 Δεκεμβρίου1994, σ. 14 [27].

[27] EE L 356, 31.12.1994, σ.14

ΔΗΜΟΣΙΟΝΟΜΙΚΟ ΔΕΛΤΙΟ

1. Τιτλοσ τησ δρασησ

Σχέδιο κανονισμού του Ευρωπαϊκού Κοινοβουλίου και του Συμβουλίου για τις στατιστικές των αποβλήτων σχετικά με τη δημιουργία, τη συλλογή, την ανάκτηση και τη διάθεση αποβλήτων.

2. Σχετικο κονδύλιο του προϋπολογισμου

B4-3 0 4 και B5-6 0 0

3. Νομικη βαση

Άρθρο 285 της συνθήκης για την ίδρυση της Ευρωπαϊκής Κοινότητας

4. Περιγραφη τησ δράσησ

4.1 Γενικός στόχος

Ο γενικός στόχος του κανονισμού του Ευρωπαϊκού Κοινοβουλίου και του Συμβουλίου είναι η δημιουργία μιας κοινοτικής στατιστικής υποδομής για τη δημιουργία, τη συλλογή, την ανάκτηση και τη διάθεση αποβλήτων στα κράτη μέλη.

Ο κανονισμός περιλαμβάνει πιλοτικές μελέτες, που θα εκπονηθούν από τα κράτη μέλη. Τα αποτελέσματα αυτών των ερευνών μπορεί να τροποποιήσουν τον κανονισμό.

4.2 Καλυπτόμενη περίοδος και ρυθμίσεις για την ανανέωση της δράσης

Όσον αφορά την περιοδικότητα της συλλογής δεδομένων, οι στατιστικές για τα απόβλητα αποτελούνται από δύο μέρη:

(A) Η συλλογή δεδομένων για την αποτέφρωση και την τελική διάθεση αποβλήτων από εξειδικευμένους φορείς διάθεσης αποβλήτων θα πραγματοποιείται σε ετήσια βάση, αρχίζοντας από το έτος αναφοράς, που είναι δύο έτη μετά τη δημοσίευση του κανονισμού στην Επίσημη Εφημερίδα των Ευρωπαϊκών Κοινοτήτων.

(B) Η συλλογή δεδομένων για τη δημιουργία, τη συλλογή και την ανάκτηση αποβλήτων, καθώς και για την αποτέφρωση και τελική διάθεση αποβλήτων από φορείς άλλους εκτός από εξειδικευμένους φορείς διάθεσης αποβλήτων θα πραγματοποιείται κάθε τρίτο έτος, αρχίζοντας από το έτος αναφοράς, που είναι δύο έτη μετά τη δημοσίευση του κανονισμού στην Επίσημη Εφημερίδα των Ευρωπαϊκών Κοινοτήτων.

5. Καταταξη των δαπανων/εσοδων

5.1 Υποχρεωτικές/Μη υποχρεωτικές δαπάνες

5.2 Διαχωριζόμενες/Μη διαχωριζόμενες πιστώσεις

5.3 Είδος των εσόδων

Πώληση εκδόσεων.

6. Ειδοσ των δαπανων/εσοδων

- Επιχορήγηση:

Κοινοτική συνεισφορά στη συλλογή και την προετοιμασία δεδομένων. Η κοινοτική συνεισφορά μπορεί να καλύπτει μόνο ένα μικρό μέρος των εξόδων για έρευνες, χρήση διοικητικών δεδομένων και ανάπτυξη εργαλείων λογισμικού.

Οι πιλοτικές μελέτες θα χρηματοδοτούνται από την Κοινότητα, που θα καλύπτει μέχρι 100% των εξόδων για την διενέργεια των ερευνών.

7. Δημοσιονομικεσ επιπτωσεισ

7.1 Μέθοδος υπολογισμού του συνολικού κόστους (σύνδεση μεταξύ μεμονωμένου και συνολικού κόστους)

Θα προκύπτουν κόστη σε επίπεδο τριών διαφορετικών ειδών φορέων: για τις επιχειρήσεις για την παροχή πληροφοριών, για τις στατιστικές υπηρεσίες των κρατών μελών για τη συλλογή, την προετοιμασία και την υποβολή δεδομένων (σε εθνικό επίπεδο και για την Επιτροπή) και για την Eurostat για την προετοιμασία των δεδομένων και την υποβολή εκθέσεων σε ευρωπαϊκό επίπεδο.

Για την εφαρμογή της δράσης απαιτούνται οι εξής δραστηριότητες στα κράτη μέλη:

- Χρησιμοποίηση διοικητικών πηγών και ανάπτυξη ενός συστήματος πληροφοριών για δεδομένα σχετικά με τα απόβλητα.

- Έρευνα για τη δημιουργία και τη συλλογή αποβλήτων (πιθανό).

- Έρευνα για την ανάκτηση και τη διάθεση αποβλήτων (πιθανό).

- Ειδικές πιλοτικές μελέτες (εθελοντικές)

- Υλικός εξοπλισμός τεχνολογίας πληροφοριών. και

- Επεξεργασία δεδομένων και ανάπτυξη εργαλείων λογισμικού.

Η Eurostat θα υποστηρίζει τις απαραίτητες δραστηριότητες στα κράτη μέλη, όπως ορίζεται στον παρακάτω πίνακα. Η υποστήριξη λαμβάνει υπόψη την προβλεπόμενη σειρά υποβολής δεδομένων (σε ετήσια βάση για τη διάθεση αποβλήτων και κάθε τρία έτη για τη δημιουργία, τη συλλογή και την ανάκτηση αποβλήτων).

Κόστος για την Eurostat:

Για την ανάπτυξη του συστήματος στατιστικών για τα απόβλητα (όπου περιλαμβάνονται η ανάπτυξη λογισμικού, οι διαδικασίες για επικύρωση και ανάλυση δεδομένων, η διαμόρφωση τακτικών διαδικασιών για την ανταλλαγή δεδομένων, η μεθοδολογική βοήθεια στα κράτη μέλη, κλπ) η Eurostat χρειάζεται 500 kEUR. Για την τακτική παραγωγή των στατιστικών, μετά την ανάπτυξη του συστήματος, απαιτούνται 70 kEUR κάθε τριετή περίοδο, αρχίζοντας από το 2005. Επίσης, για την εκπόνηση των πιλοτικών μελετών, η Eurostat χρειάζεται 1.500 kEUR.

Στο πλαίσιο συμφωνίας με την ΓΔ ENV (κονδύλιο B4-304 του προϋπολογισμού), 50% του συνολικού κόστους (2.070 kEUR) χρηματοδοτείται από την ΓΔ ENV.

7.2 Κατανομή του κόστους ανά στοιχείο της δράσης

Πιστώσεις υποχρεώσεων, εκατ. EUR (σε τρέχουσες τιμές)

>ΘΕΣΗ ΠIΝΑΚΑ>

7.3 Λειτουργικές δαπάνες για μελέτες, εμπειρογνώμονες, κλπ που περιλαμβάνονται στο Μέρος Β του προϋπολογισμού

Πιστώσεις υποχρεώσεων, εκατ. EUR (σε τρέχουσες τιμές)

>ΘΕΣΗ ΠIΝΑΚΑ>

7.4 Χρονοδιάγραμμα πιστώσεων υποχρεώσεων και πληρωμών

εκατ. EUR

>ΘΕΣΗ ΠIΝΑΚΑ>

8. Μετρα προληψησ τησ απατησ

Οι κοινοτικές συνεισφορές θα καταβάλλονται με βάση συμβάσεις και συμφωνίες που θα συνάπτει η Επιτροπή, και οι πληρωμές θα πραγματοποιούνται με βάση εκθέσεις προόδου και μετά από τη διαβίβαση και την επικύρωση των αποτελεσμάτων των ερευνών

Οι στατιστικές θεωρούνται αντικειμενικό μέσο αξιολόγησης και παρακολούθησης των κοινοτικών προγραμμάτων δράσης με στατιστικούς όρους, και επομένως ενισχύουν τα μέτρα καταπολέμησης της απάτης.

9. Στοιχεια αναλυσησ κοστουσ/αποτελεσματικοτητασ

9.1 Ειδικοί και ποσοτικοί στόχοι. πληθυσμός στον οποίο απευθύνεται η δράση

- Ειδικοί στόχοι: συνδέσεις με το γενικό στόχο

Κύριος στόχος του σχεδίου κανονισμού για τις στατιστικές των αποβλήτων είναι η δημιουργία ενός εναρμονισμένου συστήματος πληροφοριών για τη δημιουργία, τη συλλογή και τη διάθεση αποβλήτων στην ΕΕ. Το σύστημα αυτό θα παρέχει δεδομένα για τον έλεγχο της πολιτικής της ΕΕ σχετικά με τη διαχείριση αποβλήτων. Συγκεκριμένα, θα είναι δυνατόν να ανιχνεύονται λεπτομερώς τα είδη αποβλήτων που δημιουργούνται, καθώς και οι οικονομικοί παράγοντες που είναι υπεύθυνοι για τη δημιουργία και τον προορισμό των αποβλήτων. Οι ανισότητες μεταξύ των χωρών όσον αφορά τις διαφορετικές σχετικές ποσότητες αποβλήτων θα επιτρέψουν τη διατύπωση συγκεκριμένων στόχων εθνικής πολιτικής για τα απόβλητα για να εξασφαλιστούν βασικές συνθήκες περιβάλλοντος σε όλα τα κράτη μέλη και να εκπληρωθούν οι στόχοι της ΕΕ.

- Πληθυσμός στον οποίο απευθύνεται η δράση:

Θεσμικά όργανα της Κοινότητας: Συμβούλιο, Ευρωπαϊκό Κοινοβούλιο, Επιτροπή, κλπ. κράτη μέλη. ευρύ κοινό (επιχειρήσεις, επιστήμονες, ενώσεις, κλπ)

9.2 Αιτιολόγηση της δράσης

Οι ευρωπαϊκές στατιστικές για τα απόβλητα, που βασίζονται σήμερα σε μια πολύ ευρεία εθελοντική έρευνα και σε ορισμένες υποχρεώσεις παροχής στοιχείων σε σχέση με συγκεκριμένα ζητήματα αποβλήτων (π.χ. χρησιμοποιημένα έλαια) είναι εντελώς ανεπαρκείς για την παροχή χρήσιμων πληροφοριών για τη βελτίωση της διαχείρισης αποβλήτων. Χωρίς νομική βάση, δεν μπορούν να υπερνικηθούν τα πιο σημαντικά εμπόδια για την επίτευξη συγκρίσιμων δεδομένων για τη διαχείριση αποβλήτων.

Τα εμπόδια αυτά είναι αποτέλεσμα, πρώτα απ' όλα, διαφορών όσον αφορά τη διάρθρωση και την ανάπτυξη της διαχείρισης αποβλήτων στα κράτη μέλη (καθώς και της χρήσης διαφορετικών κατηγοριών αποβλήτων για τις στατιστικές για τα απόβλητα στην Ευρωπαϊκή Ένωση. Οι διαφορές είναι συνέπεια δύο παραγόντων: "φυσικών" ανισοτήτων (αστικές και μη αστικές περιοχές, εκβιομηχανισμένες περιοχές και περισσότερο αγροτικές περιοχές) και πολιτικών αποφάσεων (άκρως συγκεντρωτική διαχείριση αποβλήτων σε περιφερειακό ή εθνικό επίπεδο σε αντιπαράθεση με την τοπική διαχείριση αποβλήτων).

9.3 Παρακολούθηση και αξιολόγηση της δράσης

Η εφαρμογή του κανονισμού θα παρακολουθείται στο πλαίσιο του κανονισμού (ΕΚ) Αριθ. 322/97 για τις κοινοτικές στατιστικές και θα ακολουθεί τις διαδικασίες που περιέχονται σε αυτόν.

Το σχέδιο κανονισμού προβλέπει ότι τα κράτη μέλη πρέπει να παρέχουν σε τακτική βάση δεδομένα για τα απόβλητα σύμφωνα με συγκεκριμένες μορφές και προϋποθέσεις ποιότητας. Τέλος, η Eurostat πρέπει να υποβάλλει ανά τριετία έκθεση στο Συμβούλιο για την εφαρμογή του κανονισμού.

10. Διοικητικεσ δαπανεσ (Τμημα III, Μεροσ A του προϋπολογισμόυ)

Η πραγματική διάθεση των απαραίτητων διοικητικών πόρων θα εξαρτηθεί από την ετήσια απόφαση της Επιτροπής για τη χορήγηση των πόρων, αφού ληφθούν υπόψη ο αριθμός του προσωπικού και τα επιπλέον ποσά που εγκρίνονται από την αρμόδια για τον προϋπολογισμό αρχή.

Οι απαιτήσεις όσον αφορά το ανθρώπινο δυναμικό και τους διοικητικούς πόρους καλύπτονται από τους πόρους που χορηγούνται στις υπηρεσίες τις αρμόδιες για τη διαχείριση.

10.1 Επιπτώσεις στον αριθμό θέσεων εργασίας

>ΘΕΣΗ ΠIΝΑΚΑ>

10.2 Συνολικές οικονομικές επιπτώσεις του επιπλέον ανθρώπινου δυναμικού

EUR

>ΘΕΣΗ ΠIΝΑΚΑ>

10.3 Αύξηση άλλων διοικητικών δαπανών ως αποτέλεσμα της δράσης

EUR

>ΘΕΣΗ ΠIΝΑΚΑ>

ΔΕΛΤΙΟ ΑΞΙΟΛΟΓΗΣΗΣ ΕΠΙΠΤΩΣΕΩΝ ΕΠΙΠΤΩΣΕΙΣ ΤΗΣ ΠΡΟΤΑΣΗΣ ΤΗΣ ΕΠΙΧΕΙΡΗΣΗΣ ΜΕ ΕΙΔΙΚΗ ΑΝΑΦΟΡΑ ΣΤΙΣ ΜΙΚΡΕΣ ΚΑΙ ΜΕΣΑΙΕΣ ΕΠΙΧΕΙΡΗΣΕΙΣ (ΜΜΕ)

Τιτλοσ τησ προτασησ

ΣΧΕΔΙΟ ΚΑΝΟΝΙΣΜΟΥ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ ΓΙΑ ΤΙΣ ΣΤΑΤΙΣΤΙΚΕΣ ΑΠΟΒΛΗΤΩΝ

Αριθμοσ αναφορας του εγγραφου

98015

Εισαγωγη

Σε σύγκριση με την αρχική πρόταση της Επιτροπής για τον 'Κανονισμό του Συμβουλίου για τις στατιστικές διαχείρισης αποβλήτων' (COM 1999,31 τελικό), έγιναν αλλαγές στην αναθεωρημένη έκδοση για να μειωθούν οι απαιτήσεις για δεδομένα και να εξασφαλιστεί μεγαλύτερη ευελιξία όσον αφορά την παροχή δεδομένων. Ορισμένους από τους πιο δύσκολους τομείς (εισαγωγή και εξαγωγή αποβλήτων, συσκευασία αποβλήτων, μέθοδοι προετοιμασίας αποβλήτων για επεξεργασία) μεταβιβάστηκαν σε πιλοτικές μελέτες, τα αποτελέσματα των οποίων θα βοηθήσουν να αξιολογηθεί κατά πόσον είναι σκόπιμη και εφικτή η συγκέντρωση δεδομένων στους τομείς αυτούς. Οι πιλοτικές μελέτες είναι εθελοντικές για τα κράτη μέλη.

Οι διαφορές μεταξύ των προτάσεων περιγράφονται περαιτέρω στην Αιτιολογική Έκθεση.

Τα αποτελέσματα της αναθεωρημένης έκδοσης για τις επιχειρήσεις είναι θετικά και θα οδηγήσουν σε λιγότερη επιβάρυνση κατά την παροχή στοιχείων σε σχέση με την αρχική πρόταση. Οι επιπτώσεις της νέας πρότασης για τις επιχειρήσεις περιγράφονται λεπτομερέστερα παρακάτω.

Η πρόταση

Για να εκτελέσει τα καθήκοντά της στον τομέα της διαχείρισης αποβλήτων όπως περιγράφονται στο Πέμπτο Περιβαλλοντικό Πρόγραμμα Δράσης και στις επόμενες οδηγίες και κανονισμούς, η Επιτροπή έχει ανάγκη από συγκρίσιμες πληροφορίες για τα δημιουργούμενα απόβλητα, τα ανακτώμενα/ανακυκλούμενα απόβλητα και τα απόβλητα που υφίστανται τελική διάθεση.

Οι στατιστικές πληροφορίες που είναι διαθέσιμες στα κράτη μέλη είναι ανεπαρκείς για την αξιολόγηση της κατάστασης της διαχείρισης αποβλήτων στα περισσότερα κράτη μέλη. Οι διαθέσιμες πληροφορίες είναι επίσης ανεπαρκείς για συγκρίσεις μεταξύ κρατών μελών, λόγω ασυνεπειών όσον αφορά τους ορισμούς και τις ταξινομήσεις.

Τα περισσότερα κράτη μέλη εξακολουθούν να αναπτύσσουν συστήματα ελέγχου των αποβλήτων και συστήματα πληροφοριών σύμφωνα με την εθνική και την ευρωπαϊκή νομοθεσία. Για το λόγο αυτό, υπάρχει επείγουσα ανάγκη προώθησης ενός σαφούς ορισμού των πληροφοριών που είναι απαραίτητες σε ευρωπαϊκό επίπεδο για να αποφευχθεί η δημιουργία συστημάτων πληροφοριών που θα παράγουν μη συγκρίσιμα δεδομένα.

Οι επιπτωσεισ στισ επιχειρησεισ

Θα απαιτούνται τρία διαφορετικά σύνολα δεδομένων. Αυτά τα σύνολα δεδομένων ορίζονται στα Παραρτήματα Ι και II του αναθεωρημένου σχεδίου κανονισμού και αναφέρονται στην διαφορετική κάλυψη επιχειρηματικών τομέων. Η κάλυψη αυτή εξηγείται για κάθε Παράρτημα, ως εξής:

Η επιχειρηματική κάλυψη για το θέμα 'δημιουργία αποβλήτων' (Παράρτημα I. υποβολή στοιχείων ανά τριετία) περιλαμβάνει όλες τις οικονομικές δραστηριότητες εκτός από τις δραστηριότητες 'γεωργία', 'θήρα', 'αλιεία', 'δασοκομία' και 'ορυχεία μεταλλευμάτων ουρανίου και θορίου', σύμφωνα με τη στατιστική ταξινόμηση οικονομικών δραστηριοτήτων NACE Αναθ. 1.

Η επιχειρηματική κάλυψη για το θέμα 'ανάκτηση και διάθεση αποβλήτων' (Παράρτημα II) περιλαμβάνει όλες τις εγκαταστάσεις ανάκτησης και διάθεσης που ασκούν δραστηριότητες επεξεργασίας αποβλήτων και οι οποίες ή αποτελούν μέρος των οικονομικών δραστηριοτήτων που αναφέρονται ανωτέρω. Υποβάλλονται στοιχεία σε ετήσια βάση για εγκαταστάσεις που ασκούν δραστηριότητες , από κοινού καύσης και υγειονομικής ταφής (διάθεσης) αποβλήτων ως κύρια λειτουργική δραστηριότητα (εξειδικευμένες επιχειρήσεις). Για τις εγκαταστάσεις που ασκούν δραστηριότητες ανάκτησης ή για τις οποίες οι δραστηριότητες διάθεσης δεν αποτελούν κύρια δραστηριότητα (μη εξειδικευμένες επιχειρήσεις), υποβάλλονται στοιχεία ανά τριετία. Εξαιρούνται οι εγκαταστάσεις που ασκούν δραστηριότητες ανακύκλωσης για τα απόβλητα που δημιουργούν οι ίδιες.

Τα κράτη μέλη μπορούν να συγκεντρώσουν τα δεδομένα που είναι απαραίτητα για την κάλυψη των απαιτήσεων των στατιστικών αυτών με έρευνες, διοικητικές πηγές, ή διαδικασίες στατιστικής εκτίμησης. Σε περιπτώσεις όπου οι πληροφορίες για αυτές τις δραστηριότητες επεξεργασίας συλλέγονται ήδη ή θα συλλεγούν στο κοντινό μέλλον από τις εποπτεύουσες αρχές (είτε στο πλαίσιο της νομοθεσίας της ΕΕ είτε στο πλαίσιο πρόσθετης εθνικής νομοθεσίας) δεν θα υπάρξει πρόσθετη επιβάρυνση για τις επιχειρήσεις.

Γενικά, μπορεί να αναφερθεί ότι η δραστηριότητα συλλογής δεδομένων που συνδέεται με το αναθεωρημένο σχέδιο κανονισμού για τις στατιστικές αποβλήτων αφορά κυρίως διοικητικές αρχές (δήμους, υπηρεσίες προστασίας περιβάλλοντος, υπηρεσίες ελέγχου αποβλήτων). Αυτό σημαίνει ότι τα δεδομένα πρέπει να συλλέγονται κυρίως από διοικητικές αρχές που είναι αρμόδιες για τον τομέα της συλλογής και επεξεργασίας αποβλήτων ή από αρχές αρμόδιες για τον έλεγχο του περιβάλλοντος.

Οι επιχειρήσεις με λιγότερους από 10 μισθωτούς εξαιρούνται από τις έρευνες, εκτός αν συμβάλουν σημαντικά στη δημιουργία αποβλήτων, σύμφωνα με το άρθρο 3, παράγραφος 2. Εφόσον το αναθεωρημένο σχέδιο κανονισμού για τις στατιστικές αποβλήτων δεν απαιτεί ανάλυση δεδομένων κατά μέγεθος απασχόλησης, ή άλλες κατηγορίες μεγέθους, δεν θα υπάρξει ανάγκη κάλυψης επιχειρήσεων όλων των μεγεθών. Γενικά, τα απαραίτητα δεδομένα θα πρέπει να συλλέγονται από μεγάλες επιχειρήσεις αν δεν υπάρχουν διαθέσιμες διοικητικές πηγές. Στη συνέχεια, η δημιουργία αποβλήτων των ΜΜΕ μπορεί να εκτιμηθεί με την υπόθεση ότι οι ποσότητες των αποβλήτων είναι σχετικές με την απασχόληση. Ο στόχος πρέπει να είναι η πλήρωση των κριτηρίων κάλυψης για κάθε απαραίτητη έρευνα, καλύπτοντας πρώτα τις μεγάλες επιχειρήσεις και μετά τις μικρές και μεσαίες επιχειρήσεις.

Το μέσο 'κριτήρια κάλυψης' θεσπίστηκε για να μειωθεί η επιβάρυνση για τις επιχειρήσεις (απάντηση σε ερωτηματολόγια) και για να δοθεί η δυνατότητα στις Εθνικές Στατιστικές Υπηρεσίες (ΕΣΥ) να ενεργούν ευέλικτα και αποτελεσματικά ως προς το κόστος.

Τα δεδομένα πρέπει να παράγονται σε επίπεδο NUTS 1 και 2 για την ανάκτηση και διάθεση αποβλήτων. Υπάρχει ήδη νομοθεσία της ΕΕ που περιέχει απαιτήσεις παροχής δεδομένων για εγκαταστάσεις που επεξεργάζονται επικίνδυνα και μη επικίνδυνα απόβλητα. Οι απαιτήσεις παροχής δεδομένων για τον κανονισμό για τις στατιστικές αποβλήτων μπορεί να βασιστεί σε αυτές τις πληροφορίες, αν είναι κατάλληλες.

Τα κράτη μέλη είναι ελεύθερα να επιλέξουν τη χρήση ερευνών. Θα ζητηθεί από τις επιλεγμένες επιχειρήσεις να παράσχουν πληροφορίες σχετικά με τη δημιουργία αποβλήτων ή/και την ανάκτηση ή διάθεση αποβλήτων.

Δεδομένου ότι ο κανονισμός για τις στατιστικές αποβλήτων αποσκοπεί στην εναρμόνιση της παροχής στοιχείων για τα απόβλητα γενικά και βασίζεται πρώτα από όλα σε υπάρχουσες διοικητικές πληροφορίες, τα κράτη μέλη έχουν τη δυνατότητα επιλογής να βασίσουν τις στατιστικές τους σε διοικητικά δεδομένα που παρέχονται ήδη από τις επιχειρήσεις στις αρμόδιες αρχές.

Ένας στόχος προτεραιότητας της πρότασης είναι η παροχή πληροφοριών για τις ποσότητες αποβλήτων που παρέχονται κατά κατηγορίες αποβλήτων, και πληροφορίες για την ανακύκλωση αποβλήτων με βάση τους αντίστοιχους τύπους αποβλήτων και τις εγκαταστάσεις επεξεργασίας αποβλήτων. Οι πληροφορίες αυτές θα προσφέρουν μια συνεκτική γενική επισκόπηση της υπάρχουσας διαχείρισης δεδομένων και του δυναμικού της, που σήμερα είναι σχεδόν κρυμμένα. Οι συνεκτικές πληροφορίες από τις στατιστικές διάρθρωσης των επιχειρήσεων και από τις στατιστικές για τα απόβλητα θα παρέχουν τη δυνατότητα αύξησης της αποτελεσματικότητας της παραγωγής και της διαχείρισης αποβλήτων.

Όπως αναφέρθηκε ήδη, σύμφωνα με το άρθρο 3, παράγραφος 2, της πρότασης, οι επιχειρήσεις με λιγότερους από 10 μισθωτούς εξαιρούνται από τις έρευνες που είναι απαραίτητες για την κάλυψη των απαιτήσεων παροχής στοιχείων. Σε συγκεκριμένες περιπτώσεις, η ελάχιστη κάλυψη μπορεί να μην επιτευχθεί χωρίς να συμπεριληφθούν μικρές επιχειρήσεις (με λιγότερους από 10 μισθωτούς). Οι περισσότερες από αυτές τις περιπτώσεις αφορούν επικίνδυνα απόβλητα, για τα οποία συνήθως έχει ήδη δοθεί κοινοποίηση στις αρμόδιες αρχές. οι επιχειρήσεις τότε δεν υφίστανται πρόσθετη επιβάρυνση. Οι οικονομικές δραστηριότητες όπου οι μικρότερες επιχειρήσεις μπορεί να συμβάλουν σημαντικά στη δημιουργία αποβλήτων ή, για παράδειγμα, η 'Ανακύκλωση (Nace 37)', και ορισμένες δραστηριότητες των κατηγοριών ΣΤ-Π της Nace, για παράδειγμα 'Ολοκλήρωση κτιρίων', 'Συντήρηση και επισκευή αυτοκινήτων οχημάτων', 'Χονδρικό εμπόριο αποβλήτων και απορριμμάτων', 'Βιομηχανικός καθαρισμός', και 'Φωτογραφικές δραστηριότητες'. Ο προτεινόμενος κανονισμός είναι σχεδιασμένος έτσι, ώστε να μπορούν να χρησιμοποιηθούν διοικητικά δεδομένα για τις στατιστικές των αποβλήτων.

Διαβουλευση

Πριν από την έκδοση της πρότασης της Επιτροπής για τον 'Κανονισμό του Συμβουλίου για τις στατιστικές διαχείρισης αποβλήτων' (COM 1999,31 τελικό), ζητήθηκε η γνώμη των εξής φορέων, οι οποίοι διατύπωσαν θετικά σχόλια: Επιτροπή Στατιστικού Προγράμματος, ΓΔ ENV, Ευρωπαϊκή Υπηρεσία Περιβάλλοντος και Ευρωπαϊκό Θεματικό Κέντρο για τα Απόβλητα (ETC/W).

Η πρόταση υποβλήθηκε πολλές φορές στη τακτική Σύνοδο FEBI-FEBS-EUROSTAT για τις στατιστικές πληροφορίες.

Η 'Οικονομική και Κοινωνική Επιτροπή' εξέδωσε τη γνώμη της στις 22 Σεπτεμβρίου 1999.